Noelle Polmanteer on CrowdRise
Noelle Polmanteer's Fundraisers
Wilson High School Grad Nite Aanvallers slaan toe op skoolbus, leerder geskiet | Maroela Media
Aanvallers slaan toe op skoolbus, leerder geskiet
’n Leerder is Maandagmiddag geskiet en ’n ander een beseer toe aanvallers op ’n skoolbus in Mamelodi in die noordooste van Pretoria toegeslaan het.
Isaac Mahamba, woordvoerder van die Tshwane-metropolisie, het aan Maroela Media gesê ’n onbekende aantal verdagtes het vanmiddag die skoolbus vol leerders in die Lusaka-uitbreiding genader. Die verdagtes het ’n wapen op die leerders, onderskeidelik van die Brooklyn- en Curro-private skole in die ooste van die stad, gerig en aangedring op van die leerders se selfone.
Die aanvallers het een van die leerders tydens die voorval raakgeskiet en nog een het ander beserings opgedoen. Albei leerders sterk tans aan in ’n private hospitaal in Brooklyn en is in ’n stabiele toestand.
Karen Meyer, burgemeesterskomiteelid van Tshwane en verantwoordelik vir gemeenskapsveiligheid, het dit as lafhartig bestempel om weerlose skoolkinders aan te val en met hulle lewens te speel vir selfone. “Ek vertrou dat wetstoepassingsowerhede die voorval sal ondersoek en geregtigheid sal laat geskied.”
Meyer het gesê sy veroordeel die voorval ten sterkste en vertrou dat die leerlinge berading sal ontvang om die traumatiese voorval te verwerk.
In die nuus mamelodi Pretoria
Ek kan dit nie glo nou val hulle die kinders aan ek wonder hoekom hulle nie die polisie in die polisie stasies aanval en beroof nie ,ek glo hulle sal minder teenstand kry as teen die skoolkinders
Dit is die gevolg van die polisie se treurige houding om misdaad onder beheer te bring ,net n kwessie van tyd dan gaan wetsgehoorsame burgers wet in eie hande neem en hierdie land onregeerbaar maak.
Dit is wat deesdae in ons pragtige land gebeur! ANC SAL NOOIT MISDAAD KAN BEVEG NIE! Watter straf kry die krimenele in elk geval! Niks en niemand is veilig nie, praat nie eers van vryheid nie!
Tereg bestempel Karen Meyer die optrede as lafhartig, maar ongelukkig is dit omdat die regstelsel en die ANC lafaards beskerm omdat menseregte omgekeerd deur die howe toegepas word, en daar nie behoorlike strawwe gegee word nie, ook weens …. menseregte.
“Our people” het gestem. Lyk my hierdie tipe chaos en agteruitgang is presies wat hulle begeer…vir nog 5 jaar!